Roans Deniss

Roans Deniss (; dzimis ) ir bijušais Austrālijas šosejas riteņbraucējs. Deniss ir divkārtējs Pasaules čempions individuālajā braucienā (2018, 2019).

 Karjera 
Deniss piedzima, uzauga un dzīvo Adelaidē, Austrālijā.

Deniss iepriekš startējis treka sacensībās, labākos panākumus gūstot komandu iedzīšanas braucienā. Piedalījies 2012. gada Olimpiskajās spēlēs, ar Austrālijas komandu izcīnot sudraba medaļu komandu iedzīšanā. Tāpat šajā disciplīnā divreiz Pasaules čempionātos izcīnījis zelta un divreiz sudraba medaļas.

Šosejas riteņbraukšanā 2012. gada Pasaules čempionātā izcīnījis sudraba medaļu U23 individuālajā braucienā.

 BMC Racing team 
2014. gada jūnijā, sezonas vidū, nomainīja komandu uz .

Kopā ar  2014. un 2015 gadā izcīnīja uzvaru Pasaules čempionātā komandu braucienā.

2015. gada 8. februārī viņš uzstādīja jaunu stundas rekordu — 52,491 km, pārspējot Matiasa Brendla rekordu par vairāk kā 600 metriem. Šo rekordu tā paša gada 2. maijā pārspēja Alekss Dausets.

2015. gadā izcīnīja uzvaru daudzdienu sacensību Tour Down Under kopvērtējumā un ar uzvaru pirmā posma individuālajā braucienā iesāka 2015. gada Tour de France, kļūstot par kopvērtējuma līderi.

2016. gada sezonu Deniss iesāka, kļūstot par Austrālijas čempionu individuālajā braucienā. Šo panākumu viņš atkārtoja arī nākamajos divos gados.

2018. gada Giro d'Italia Deniss pēc otrā posma kļuva par kopvērtējuma līderi, šo statusu zaudējot pēc 5. posma. Deniss uzvarēja 16. posmā, bet kopvērtējumā Giro noslēdza 16. vietā.

2018. gada augustā tika ziņots, ka nākamajā sezonā Deniss pievienosies  komandai.

2018. gada Vuelta a España Deniss uzvarēja sacensību pirmajā un sešpadsmitajā posmā, kas abi bija individuālie braucieni. Pēc otrās uzvaras viņš izstājās no sacensībām, lai gatavotos pasaules čempionātam, kurā izcīnīja uzvaru individuālajā braucienā.

 Bahrain—Merida 
2019. gada sezonu Deniss iesāka ar otro vietu Austrālijas čempionātā individuālajā braucienā. Deniss bija iekļauts komandas sastāvā startam Tour de France, taču 12. posma laikā nolēma izstāties, nesniedzot publiskus komentārus. Septembrī Deniss uzvarēja Pasaules čempionātā individuālajā braucienā, atkārtojot uzvaru iepriekšējā gadā. Pēc čempionāta beigām komanda paziņoja, ka jau pirms tā ir lauzusi līgumu ar sportistu.

 Ineos 
2019. gada decembrī Deniss pievienojās Apvienotās Karalistes komandai , kā savus galvenos sezonas mērķus uzstādot startu individuālajā braucienā Tokijas olimpiskajās spēlēs un Pasaules čempionātā.

Par gadu atliktajās 2020. gada vasaras olimpiskajās spēlēs Tokijā Deniss individuālajā braucienā izcīnīja bronzas medaļu.

 Team Jumbo—Visma 
2021. gada septembrī Deniss paziņoja par divu gadu līguma parakstīšanu ar .

2022. gadu Deniss iesāka ar uzvaru Austrālijas čempionātā individuālajā braucienā; tajā viņš uzvarēja ceturto reizi.

 Sasniegumi lielajās tūrēs 
Lielā tūre2013201420152016201720182019202020212022202320px|link=Kopvērtējums Giro d'Italia|alt=Rozā krekls Giro d'Italia————IZST16—35——4120px|link=Kopvērtējums Tour de France|alt=Dzeltenais krekls Tour de FranceIZST—101IZST——IZST————20px|link=Kopvērtējums Vuelta a España|alt=Sarkanais krekls Vuelta a España—84——IZSTIZST———52—
Piezīmes: IZST = izstājās, — = nepiedalījās

 Personīgā dzīve 
2017. gada maijā Denisa dzīvesbiedre, riteņbraucēja un vairāku olimpisko spēļu dalībniece Melisa Hoskinsa paziņoja par pāra saderināšanos, kā arī par savas profesionālās karjeras beigām. Viņi apprecējās 2018. gada februārī.  Vēlāk tajā pašā gadā Hoskinsa dzemdēja viņu pirmo bērnu, dēlu, divarpus nedēļas pēc tam, kad Deniss uzvarēja savā pirmajā pasaules čempionātā individuālajā braucienā. 2017. gadā ģimene uzturējās Žironā, Lamasanā un Adelaidē. Pēc tam viņiem piedzima viens bērns.

2023. gada 31. decembrī Deniss tika arestēts un apsūdzēts par nāves izraisīšanu, agresīvi vadot auto bez pienācīgas piesardzības un apdraudot dzīvību pēc tam, kad viņš Adelaidas priekšpilsētā Medindijā, iespējams, bija nāvējoši ievainojis Hoskinsu, vadot automašīnu. Viņš tika atbrīvots pret drošības naudu, un Adelaides tiesā viņam jāierodas 2024. gada martā. 2025. gada 14. maijā tiesa viņam piesprieda nosacītu cietumsodu, jo Deniss sadarbojās ar tiesu un bija vienīgais bērnu apgādnieks.
 Atsauces 

 Ārējās saites 






Kategorija:1990. gadā dzimušie
Kategorija:Austrālijas riteņbraucēji
Kategorija:2012. gada vasaras olimpisko spēļu dalībnieki
Kategorija:2016. gada vasaras olimpisko spēļu dalībnieki
Kategorija:Tour de France posmu uzvarētāji
Kategorija:Giro d'Italia posmu uzvarētāji
Kategorija:Vuelta a España posmu uzvarētāji
Kategorija:2020. gada vasaras olimpisko spēļu dalībnieki
Kategorija:Adelaidē dzimušie
Kategorija:Olimpiskie sudraba medaļnieki riteņbraukšanā
Kategorija:Olimpiskie bronzas medaļnieki riteņbraukšanā
Kategorija:Austrālijas olimpiskie sudraba medaļnieki
Kategorija:Austrālijas olimpiskie bronzas medaļnieki